Korutanscy Słowjency – Łužiscy Serbja 3:2 (1:1)
Zestawa SKWm: Zestawa SKWm: Hubertus Čórlich – Patrik Woko, Bosćij Cyž, Fabian Korjeńk (67. Simon Žur), Karl Petrick, Denny Kral, Pětr Domaška, Bosćij Bejma (76. Bosćij Bjeńš), Feliks Hrjehor, Jonas Krawčik (80. Dawid Jurš), Dirk Šołta
Serbska koparska wubranka muži je wčera před 200 serbskimi přihladowarjemi w Sandźe in Taufers po sylnym wukonje Korutanskim Słowjencam z Awstriskeje z 2:3 podležała a tak koło najlěpšich wosom cyłkow europeady bohužel misnyła. To dobre na poražce SKWm přiwšěm je, zo je so znajmjeńša jeje wčerawši jara sympatiski přećiwnik za štwórćfinale kwalifikował. Njerozsudny wuslědk woběmaj cyłkomaj pomhał njeby.
Koparska europeada – mužojo
Wubranka z Pustertala*
– Madźarojo z Rumunskeje 0:3
* Wubranka z Pustertala zastupuje Zapadothrakiskich Turkow , kotřiž so na turněrje wobdźělić njemóža. Wuslědki wubranki so njehódnoća.
Ladinojo – Krimscy Tatarojo 8:0
Retoromanojo
– Wubranka mjeńšin z Estiskeje 4:0
Romojo z Madźarskeje
– Karačajenjo z Ruskeje 0:5
Němcy z Danskeje
– Madźarojo ze Słowakskeje 0:10
Korutanscy Słowjency – Łužiscy Serbja 3:2
Słowacy z Madźarskeje – Aromunojo 8:1
Okcitanojo – Danojo z Němskeje 1:1
Němcy z Pólskeje – Manksojo 0:2
Němcy z Južneho Tirola
– Sewjerni Frizojo 8:2
Němcy z Madźarskeje
– Južni Serbja z Chorwatskeje 2:2
Cymbrojo z Italskeje
– Němcy z Ruskeje 1:8
žony
Němki z Južneho Tirola
– Okcitančanki 1:2
Retoromanki – Němki z Ruskeje 0:9
Toulouse. Nowačk Wales je so wčera wječor z wusahowacym superstarom Garethom Balom za wosmifinale europskich koparskich mišterstwow kwalifikował a rusku wubranku dwě lěće do swětowych koparskich mišterstwow w Ruskej domoj pósłał. „Zmije“ pokazachu w Toulouseu wjele lubjacu kopańcu a dobychu 3:0. Nimo toho zawěsćichu sej hišće skupinske dobyće w skupinje B před Jendźelskej. Za Walizow je to druhi najwjetši wuspěch w koparskich stawiznach kraja. Před 58 lětami docpěchu mjenujcy štwórćfinale swětowych koparskich mišterstwow. „Što je to do nocy. Ženje ju njezabudźemy! Takle dobyć je něšto wosebiteho. Nětko wjeselimy so na přichodneho přećiwnika“, rjekny Waliz Joe Allen. Za Rusku bě to hižo třeći k.o. w předkole. Za Wales trjechichu Aaron Ramsey, Neil Taylor a Gareth Bale, kiž lisćinu třělcow z trojimi wrotami nawjeduje.
Łužiscy Serbja – Madźarojo ze Słowakskeje 2:2 (1:1)
Zestawa SKWm: Hubertus Čórlich – Patrik Woko, Bosćij Cyž, Fabian Korjeńk, Karl Petrick, Denny Kral, Pětr Domaška, Simon Žur (70. Bosćij Bejma), Feliks Hrjehor, Jonas Krawčik, Dirk Šołta
Překlepani Madźarojo ze Słowakskeje dyrbjachu so wčera přećiwo z hišće překlepanišimi Łužiskimi Serbami rozestajeć. Trenar SKWm Frank Ričel bě cyłk nimale dospołnje přestajił. Tak běše nutřkowny škit z Bosćijom Cyžom a Fabianom Korjeńkom wo wjacore centimetry narostł a wonkowny škit Patrik Woko/ Dirk Šołta postara so naprawo a nalěwo wo wonkownu murju, kotruž njemóžachu Madźarojo přewinyć. Šunowčan Woko agěrowaše ze swojej masku na mjezwoču (wón bě sej před tydźenjomaj nós złamał) na prawej stronje, Šołta z agresiwnym a spěšnym škitanjom na lěwej stronje. Zady přidružištaj so hišće Fabian Korjeńk a Bosćij Cyž, kotrajž kóždu wysoku třělwu z hłowu wotwobaraštaj.
Němki z Južneho Tirola – Łužiske Serbowki (SKWž) 5:0 (2:0)
Zestawa SKWž: Jadwiga Richterowa – Janika Bětnarjec, Franciska Hellnerowa, Klawdija Hejdušcyna (51. Nadja Zamora), Michaela Młynkec (80. Julia Młynkec), Michaela Domaškec (88. Lubina Mičkec), Lenka Fryčec, Sophia Bejmakec, Anna Richterec (65. Lara Brücknerec), Marie-Luise Pjetašec, Chrystina Pašcyna
Wčerawša poražka Serbowkow njeje překwapjaca, wšako bě do hry jasne, zo maja hosćićelki jara sylny cyłk. Překwapił pak je wukon SKWž. Wot wšeho započatka hry forměrowaše so škitny zwjazk, kotryž bě hač do 8. min. bjez dźěrow. Hakle kapitalna třělwa Južnotirolčanki ze zdalenosće něhdźe 22 metrow wjedźeše k nawjedowanju. Wrotarka Jadwiga Richterowa bě bul přepozdźe widźała a njeměješe šansu ju wotwobarać. Slědowaše pak faza, w kotrejž wubědźichu sej serbske koparki samo róžk. Dwójce, trójce jewjachu so tež před šěsnatku přećiwnika, kotryž pak wšitke nadběhi suwerenje wotpopadny. Hišće do přestawki dóńdźe k njetrjebawšemu 0:2 (44.). Třělwa z něhdźe 16 metrow prasny do žerdźe a wottam do wrotow.
Šěsć ministrantskich cyłkow 3. do 6. lětnika a štyri mustwa 6. do 8. lětnika su so minjenu sobotu na ministrantskej kopańcy w Pěskecach wobdźělili. Po zhromadnym nyšporje, kotryž swjećeštaj Radworski farar Beno Jakubaš a Kulowski farar Gabriš Nawka, podachu so ministrantske skupiny na Pěskečanske sportnišćo. Ći mjeńši hrajachu w dwěmaj staflomaj. Kónčnu hru dobychu Róžeńčenjo přećiwo Chrósćicam 1:0, a to z direktnje přetworjenym wólnym kopom Konstantina Hrjehorja. Najlěpši dypkowy a wrotowy poměr pola wjetšich ministrantow mějachu Kulowčenjo. W tej kategoriji bě so turněrowy nawoda farar Jakubaš za system kóždy přećiwo kóždemu rozsudźił.
Wutrobne zapłać Bóh wšitkim sudnikam, fararjomaj a dekanatnemu dušepastyrstwu za dźěći za přewšo poradźeny turněr. Kilian Hrjehor
Koparska europeada
mužojo
Krimscy Tartarojo
– Madźarojo z Rumunskeje 1:6
Ladinojo – Wubranka z Pustertala* 3:0
* Wubranka z Pustertala zastupuje Zapadothrakiskich Turkow, kotřiž so na turněrje wobdźělić njemóža. Wuslědki wubranki so njehódnoća.
Karačajenjo z Ruskeje
– Wubranka mjeńšin z Estiskeje 10:0
Romojo z Madźarskeje
– Retoromanojo 2:3
Łužiscy Serbja
– Madźarojo ze Słowakskeje 2:2
Korutanscy Słowjency
– Němcy z Danskeje 12:0
Danojo z Němskeje – Aromunojo 6:0
Okcitanojo – Słowacy z Madźarskeje 4:1
Sewjerni Frizojo – Manksojo 3:2
Němcy z Južneho Tirola
– Němcy z Pólskeje 3:1
Němcy z Ruskeje
– Južni Serbja z Chorwatskeje 0:0
Cymbrojo z Italskeje
– Němcy z Madźarskeje 2:2
žony
Němki z Južneho Tirola
– Łužiske Serbowki 5:0
Retoromanki – Ladinjanki 1:2
Zestawa SJC: Králíček – Schulze, Cyž, Šafář, Dórnik, Žur, Runt, T. Domaška, Dehn (64. Młynk), Šmit (83. Kunze), Věchet
Zestawa Sokoła: Gloxyn – Šewc, B. Bjeńš, Lulak, Schultz, Šołta, S. Bjeńš, Bejma, Korjeńk (87. Matka), Wałda, P. Domaška (78. von Köding)
Saint Etienne. Čěska koparska wubranka hraješe pajtk přećiwo narodnemu mustwu z Chorwatskeje. Hač do 75. min. wšitko za tym wupadaše, zo Chorwaća tež druhu hru dobudu. 1:0 docpěchu w 37. min. přez Ivana Perišića. Po 2:0 (59.) přez Ivana Rakitića bě poprawom wšo jasne a rozsudźene. Zaměnjeny Milan Škoda pak w 76. min. z krasnymi hłójčkowanymi wrotami na 2:1 skrótši. A z přetworjenej jědnatku postara so Tomáš Necid wo 2:2 (90.+3) a wo wulke wjeselo w rjadach Čechow. Horcy duel nasta mjez Italskej a Šwedskej. 87 mjeńšin bě hra wurunana. Potom pak přidruži so Italčanam dwanaty hrajer – zbožo. Eder Citadin Martins wuhra cyły šwedski škit a wotzamkny akciju z rjanymi wrotami. Samsny dźeń, pjatk, přewiny Španiska Turkowsku z 3:0. Španiska bě jasnje lěpše mustwo. 1:0 (34.) Álvaro Morata třěli 2:0, Manuel Nolito (37.) a znowa Morata 3:0 (48.). Třeće wrota pak njeměli płaćić, dokelž steješe Jordi Alba při pasu Andrésa Iniesty w nimohrě. Španiska je třeće mustwo po Francoskej a Italskej, kotrež je so hižo za wosmifinale kwalifikowało.
Zastupuju tule dźensa Njebjelčanskeho koparja, kiž bu krótkodobnje hišće za europeadu nominowany. Wězo to rady činju a přeju jemu, jeho mustwu kaž tež serbskim koparkam dale dosć mocow, wjesela a wuspěcha w Južnym Tirolu. Prěnja chwalba słuša na tymle městnje hižo raz serbskim medijowym zastupnikam, kotřiž wobě wubrance do Italskeje přewodźachu. Hač je to zajimawy blog na serbskej stronje sćelaka MDR, wobrazy na Facebooku, rozprawy tu w SN abo samo livestream ze serbskim komentatorom – fanojo tu doma su po najspěšnišim puću jara derje informowani.
szl_Latn szl_Latn szl_Latn hrv_Latn slv_Latn szl_Latn slv_Latn ilo_Latn glg_Latn slv_Latn szl_Latn ces_Latn slv_Latn szl_Latn szl_Latn szl_Latn slk_Latn ces_Latn slk_Latn epo_Latn szl_Latn pol_Latn slv_Latn ces_Latn plt_Latn slk_Latn oci_Latn ces_Latn szl_Latn szl_Latn lim_Latn szl_Latn nno_Latn szl_Latn ces_Latn szl_Latn szl_Latn bos_Latn lit_Latn taq_Latn szl_Latn slv_Latn slv_Latn ces_Latn slv_Latn szl_Latn glg_Latn szl_Latn szl_Latn szl_Latn slv_Latn slv_Latn szl_Latn epo_Latn slk_Latn ces_Latn ces_Latn pol_Latn slv_Latn szl_Latn plt_Latn slk_Latn nno_Latn fur_Latn ces_Latn szl_Latn szl_Latn szl_Latn